|  |
| --- |
| PATVIRTINTA |
| Klaipėdos miesto savivaldybės administracijos |
| direktoriaus 2018 m. spalio 15 d. |
| įsakymu Nr. AD1-2469 |

**SAVIVALDYBĖS BIUDŽETO LĖŠOMIS IŠ DALIES FINANSUOJAMOS SRITIES „ISTORINĖ ATMINTIS, PAVELDAS, ETNINĖ KULTŪRA“ FINANSAVIMO SĄLYGŲ APRAŠAS**

|  |  |
| --- | --- |
| **Eil. Nr.** | **Finansuojamos veiklos** |
| 1. | Mažosios Lietuvos etninio paveldo tradicijų saugojimo, vystymo ir perėmimo veiklos |
| 2. | Projektai, kuriais siekiama įprasminti Lietuvos ir Klaipėdos krašto reikšmingus istorinius įvykius, išsaugoti šeimos, darbo, kalendorines, bendruomenės tradicijas, skatinti jų tęstinumą, puoselėti savitumą |
| 3. | Įvairius Klaipėdos miesto istorinius laikotarpius aktualizuojantys projektai |
| 4. | Nacionalinės reikšmės kultūros kelių projektai, sudarantys sąlygas aktualizuoti keliems regionams reikšmingą istorijos ir kultūros paveldą, įtraukiantys turimus kultūrinius išteklius – festivalius, šventes, parodas, muges ir kitus panašaus pobūdžio renginius, suburiantys biudžetinių kultūros įstaigų, nevyriausybinių organizacijų, kitų sričių partnerių tinklą ir besiremiantys moksliniais tyrimais |
| 5. | Projektai, sudarantys sąlygas Klaipėdos integracijai į Europos Tarybos sertifikuotus kultūros kelius (Hanzos, Vikingų, Žydų paveldo, Europos valdovų ir kt.) |
| 6. | Projektai su mažiausiai viena kaimynine ar Baltijos jūros regiono šalimi, ieškant vienijančių tautas ir kultūras vardiklių, aktualizuojantys regionams reikšmingą istorijos ar kultūros paveldą ir skatinantys kultūrinį turizmą |
| 7. | Tarptautinio bendradarbiavimo ir mainų projektai, parodos, dalyvavimas konferencijose, tinkluose, festivaliuose. Kartu su partneriais iš Prancūzijos vykdomi projektai, aktualizuojantys prancūzmetį Klaipėdoje, dalyvavimas UNESCO iniciatyvose |
| ~~8.~~ | ~~„Klaipėda – 2022 m. Europos kultūros sostinė“ programoje „Istorija gyvai“ įtvirtintų tikslų įgyvendinimo projektai, siekiantys aktualizuoti ir šiuolaikiškai interpretuoti turtingą miesto bei regiono istoriją bei formuoti naują gyventojų identitetą, sujungiantys praeitį, dabartį ir ateities perspektyvas~~ |
| ~~9.~~ | ~~„Klaipėda – 2022 m. Europos kultūros sostinė“ programoje „Prievartos ir humanizmo akistatos“~~~~įtvirtintų tikslų įgyvendinimo projektai, aktualizuojantys skaudžiausias miesto bei regiono istorijos temas ir formuojantys gyventojų toleranciją, solidarumą įvairių socialinių grupių – tautinių, seksualinių ir kt. mažumų, pabėgėlių – atžvilgiu~~ |
| 10. | Klaipėdos materialiojo ir nematerialiojo kultūros paveldo, istorijos ir etnokultūros įprasminimas ir sklaida |
| 11. | Leidiniai, pristatantys istoriją, etninę kultūrą, paveldą (knygos, monografijos, albumai, žurnalai, CD, DVD ir kitos elektroninės laikmenos) |
| 12. | Profesionali kritinė, analitinė refleksija spaudoje ir internete |
| **Paraiškas galintys teikti subjektai** | |
| 13. | Paraiškas kultūros projektų daliniam finansavimui gauti gali teikti: |
| 13.1. | Lietuvos Respublikos įstatymų nustatyta tvarka įregistruotos ne pelno siekiančios organizacijos: asociacijos, viešosios įstaigos, valstybės biudžetinės įstaigos, veikiančios kultūros srityje ir teikiančios kultūrines paslaugas, išskyrus Klaipėdos miesto savivaldybės (toliau – Savivaldybė) biudžetines įstaigas (Savivaldybės biudžetinės įstaigos gali būti projekto partnerėmis) |
| 13.2. | Spaudinių leidybos projektams – 13.1 papunktyje paminėti juridiniai asmenys ir Lietuvos Respublikos įstatymų nustatyta tvarka registruoti juridiniai asmenys, vykdantys leidybinę veiklą |

\_\_\_\_\_\_\_\_\_\_\_\_\_\_\_\_\_\_\_\_